# data[].attributes.headline
Αλεξανδρούπολη 

# data[].attributes.subject
Αλεξανδρούπολη 

# data[].attributes.body
Η Αλεξανδρούπολη είναι η μεγαλύτερη πόλη της Θράκης και πρωτεύουσα της Περιφερειακής Ενότητας Έβρου, αποτελώντας ένα από τα πιο σημαντικά λιμάνια και εμπορικά κέντρα της βορειοανατολικής Ελλάδας. Λόγω της γεωγραφικής της θέσης, συνδέει στρατηγικά την Ευρώπη με την Ασία.

🏛️ Βασικά Στοιχεία

• Πληθυσμος: 59.476 κάτοικοι στην πόλη (71.601 στον διευρυμένο Δήμο Αλεξανδρούπολης βάσει της απογραφής 2021).

• Διοικητική Δομή: Περιλαμβάνει τους πρώην δήμους Αλεξανδρούπολης, Φερών και Τραϊανούπολης.

• Οικονομία: Αναπτύσσεται ραγδαία ως ενεργειακός, διαμετακομιστικός και τουριστικός κόμβος.

📍 Κυρία αξιοθέατα και σημεία ενδιαφέροντος

• Ο φάρος της Αλεξανδρούπολης: Το σήμα κατατεθέν της πόλης, δεσπόζει στην παραλιακή λεωφόρο.

• Αρχαία Ζώνη: Αρχαιολογικός χώρος με ερείπια ναών του Απόλλωνα και της Δήμητρας.

• Εθνολογικό Μουσείο Θράκης: Εξαιρετικό μουσείο που αναδεικνύει τον λαϊκό πολιτισμό της περιοχής.

• Δέλτα Έβρου και Δάσος Δαδιάς: Μοναδικοί προστατευόμενοι υδροβιότοποι σε κοντινή απόσταση για τους λάτρεις της φύσης.

🚗 Μεταφορές και πρόσβαση:

• Λιμάνι: Κομβικό σημείο για εμπορευματικές μεταφορές και ακτοπλοϊκή σύνδεση με τη Σαμοθράκη.

• Οδικό Δίκτυο: Άμεση πρόσβαση μέσω της Εγνατίας Οδού.

• Αεροδρόμιο: Διαθέτει τον Κρατικό Αερολιμένα Αλεξανδρούπολης «Δημόκριτος».

# data[].attributes.body
Το Σουφλί είναι μια κωμόπολη της Θράκης παγκοσμίως γνωστή ως η "πόλη του Μεταξιού ", καθώς αποτελεί το μοναδικό κέντρο παραγωγής και επεξεργασίας μεταξιού στην Ελλάδα .

Περπατώντας στα πλακόστρωτα στενά θα παρατηρήσετε μια ιδιαίτερη αρχιτεκτονική.

Κουκουλόσπιτα: Μεγάλα παραδοσιακά τριώροφα αρχοντικά με τεράστιους ενιαίους εσωτερικούς χώρους. Οι χώροι αυτοί χρησιμοποιούνταν αποκλειστικά για την εκτροφή του μεταξοσκώληκα κατά τη διάρκεια της άνοιξης .

Ιστορικό κέντρο: Ξύλινα και πέτρινα κτίρια του 19ου αιώνα που μαρτυρούν την οικονομική ακμή της πόλης, η οποία συνδεόταν άμεσα με αγορές όπως η Κωνσταντινούπολη, η Αδριανούπολη και η Λεών.

# data[].attributes.headline
Διδυμότειχο 

# data[].attributes.subject
Διδυμότειχο 

# data[].attributes.body
Το Διδυμότειχο είναι μια ιστορική και ακριτική κωμόπολη της Θράκης, χτισμένη στη συμβολή του Έβρου και του Ερυθροπόταμου. Αποτελεί έναν τόπο με πλούσια πολιτισμική κληρονομία, η αδιάλειπτη ιστορία του ξεκινά από τη νεολιθική εποχή και διασχίζει τη ρωμαϊκή, τη βυζαντινή και την οθωμανική περίοδο. Το σήμα κατατεθέν της πόλης είναι το επιβλητικό Βυζαντινό Κάστρο του Καλέ, το οποίο δεσπόζει πάνω στον ομώνυμο λόφο και προσφέρει πανοραμική θέα στην περιοχή. Παράλληλα, στα γραφικά λιθόστρωτα καλντερίμια του συναντά κανείς σπουδαία μνημεία, όπως το εμβληματικό Τέμενος-Βαγιαζήτ (το παλιότερο οθωμανικό τζαμί σε ευρωπαϊκό έδαφος) και τα αρχαία λουτρά. Σήμερα, το Διδυμότειχο συνδυάζει την ατμόσφαιρα ενός ζωντανού υπαίθριου μουσείου με τη ζεστασιά της θρακικής φιλοξενίας, αποτελώντας έναν πραγματικό ''φύλακα'' στα βορειοανατολικά σύνορα της Ελλάδας.

# data[].attributes.body
Η ΟΡΕΣΤΙΑΔΑ

Η Ορεστιάδα είναι η βορειότερη πόλη της Ελλάδας και βρίσκεται στον νομό (Περιφερειακή Ενότητα) Έβρου, στο γεωγραφικό διαμέρισμα της Θράκης, και ανήκει διοικητικά στην Περιφέρεια Ανατολικής Μακεδονίας και Θράκης. Πήρε το όνομά της από τον μυθικό ήρωα Ορέστη, ο οποίος σύμφωνα με την παράδοση ίδρυσε την αρχαία πόλη Ορεστιάδα. Η σύγχρονη Ορεστιάδα ιδρύθηκε το 1923 από Έλληνες πρόσφυγες που εγκατέλειψαν το Καραγάτς της Ανατολικής Θράκης μετά τη Συνθήκη της Λωζάννης και την οριστική χάραξη των ελληνοτουρκικών συνόρων. Σήμερα η πόλη έχει περίπου 18.000 κατοίκους, ενώ ο Δήμος Ορεστιάδας περίπου 37.000 κατοίκους, και καταλαμβάνει έκταση περίπου 955 τετραγωνικών χιλιομέτρων. Ανάμεσα στα σημαντικότερα αξιοθέατά της είναι το Ιστορικό και Λαογραφικό Μουσείο Ορεστιάδας, το Δημοτικό Πάρκο Ορεστιάδας, ο ποταμός Έβρος. Η Ορεστιάδα αποτελεί σημαντικό διοικητικό, εμπορικό και εκπαιδευτικό κέντρο της βόρειας Θράκης.

ΧΑΡΗΣ ΚΟΥΚΟΥΒΕΛΑΣ

ΙΩΑΝΝΗΣ- ΠΑΡΑΣΚΕΥΑΣ ΒΑΡΣΑΜΗΣ

# data[].attributes.attachment_link.readable_text
Η Ορεστιάδα, γνωστή και ως Νέα Ορεστιάδα ή Νέα Ορεστιάς, είναι πόλη η οποία βρίσκεται στο βορειοανατολικό τμήμα του νομού Έβρου στη Θράκη και αποτελεί έδρα του ομώνυμου δήμου. Αποτελεί το βορειότερο αστικό κέντρο της Ελλάδας.

Απέχει 905 χλμ. ΒΑ. από την Αθήνα, 406 χλμ. Α.-ΒΑ. από τη Θεσσαλονίκη και 109 χλμ. ΒΑ. από την Αλεξανδρούπολη. Επίσης, βρίσκεται 265 χλμ. βορειοδυτικά της Κωνσταντινούπολης και μόλις 28 χλμ. νότια της Αδριανούπολης. Είναι η δεύτερη σε πληθυσμό πόλη του νομού μετά την Αλεξανδρούπολη. Παράλληλα, είναι η έκτη σε πληθυσμό στην Περιφέρειας Ανατολικής Μακεδονίας και Θράκης και η πεντηκοστή σε πληθυσμό στην χώρα. Σύμφωνα με την απογραφή του 2021 η δημοτική κοινότητα Ορεστιάδας, που περιλαμβάνει και τους οικισμούς Λεπτή, Νέος Πύργος, Παλαιά Σαγήνη και Σάκκος, είχε πληθυσμό 19.666 κατοίκους, από 20.211 το 2011.

Η Νέα Ορεστιάδα είναι η νεότερη πόλη της Ελλάδος αφού ιδρύθηκε μόλις το 1923, από Έλληνες πρόσφυγες που κατάγονταν από την Αδριανούπολη και κυρίως από το προάστιό της Καραγάτς ύστερα από τη Συνθήκη της Λωζάνης.

Το Καραγάτς το 1920, μετά την απελευθέρωση της Θράκης από τον ελληνικό στρατό, μετονομάστηκε σε Ορεστιάδα και παραχωρήθηκε στην Ελλάδα μαζί με ολόκληρη τη Δυτική Θράκη και το μεγαλύτερο τμήμα της Ανατολικής Θράκης με τη Συνθήκη των Σεβρών (10.08.1920). Μετά τη Μικρασιατική καταστροφή και την Ανακωχή των Μουδανιών (Οκτώβριος 1922), Οι Δυτικές Δυνάμεις (Αγγλογάλλοι) έδωσαν την Ανατολική Θράκη στην Τουρκία και ο ελληνικός στρατός υποχρεώθηκε να την εγκαταλείψει μέσα σε 15 μέρες. Ως σύνορο μεταξύ της Ελλάδας και της Τουρκίας ορίστηκε αρχικά ο ποταμός Έβρος. Συνεπώς η Αδριανούπολη που βρίσκεται ανατολικά του Έβρου ανήκε πλέον στους Τούρκους, το Καραγάτς όμως, που βρίσκεται δυτικά του Έβρου παρέμενε στην Ελλάδα. Καθώς η Ανατολική Θράκη εκκενώθηκε από τον ελληνικό πληθυσμό της, αρκετοί κάτοικοι της Αδριανούπολης κατέφυγαν στο γειτονικό προάστιό της, το Καραγάτς, στην άλλη όχθη του ποταμού (τη δυτική και ελληνική), με την ελπίδα πως κάτι θα άλλαζε και θα επέστρεφαν πιο εύκολα στα σπίτια τους.

Όμως στη συνδιάσκεψη της Λωζάνης οι Άγγλοι με βασικό αντιπρόσωπο τον υπουργό εξωτερικών Κέρζον (Curzon), οι Γάλλοι με τον πρωθυπουργό Πουανκαρέ και οι Ιταλοί με τον πρωθυπουργό Μουσολίνι, υπέκυψαν στην απαίτηση του Τούρκου Ισμέτ πασά (Ινονού), βουλευτή Αδριανούπολης, που ζητούσε από την Ελλάδα ως αποζημίωση 4 δισεκατομμύρια χρυσά φράγκα, το μισό πολεμικό και εμπορικό ελληνικό στόλο, να φύγει το Οικουμενικό Πατριαρχείο από την Κωνσταντινούπολη και να γίνει δημοψήφισμα στη Δυτική Θράκη. Στην αντίδραση του Ελευθέριου Βενιζέλου, το Μάιο του 1923, ο Γάλλος στρατηγός Μαυρίκιος Πελλέ προτείνει: "Αφού η Ελλάδα δεν μπορεί να πληρώσει, να παραχωρηθεί η παλιά Ορεστιάδα - Καραγάτς στους Τούρκους". Η πρότασή του έγινε αποδεκτή. Το Καραγάτς με τα χωριά Μπόσνα και Ντεμερντές, δόθηκε στους Τούρκους για στρατιωτικούς και οικονομικούς λόγους και για να έχει η Αδριανούπολη σιδηροδρομικό σταθμό. Οι 17.000 Έλληνες κάτοικοι του τριγώνου του Καραγάτς μάθανε για την παραχώρησή του στις 27 Μαΐου 1923. Η εγκατάλειψη της παλιάς Ορεστιάδας άρχισε από τον Ιούλιο του 1923 και στις 15-9-1923 και ώρα 10:20, παραδόθηκε στους Τούρκους.

Στις 4 Ιουνίου 1923, επιτροπή που σχηματίστηκε την προηγούμενη μέρα σε κοινή σύσκεψη των κατοίκων της παλιάς Ορεστιάδας-Καραγάτς, πήγε 17 χιλιόμετρα νοτιότερα, στην ακατοίκητη αγροτική τοποθεσία Κουμ-Τσιφλίκ (Αμμώδες Τσιφλίκι), για να δει αν μπορεί να δημιουργηθεί μια καινούρια πόλη. Ο τόπος κρίθηκε κατάλληλος και αρχικά μεταφέρθηκαν 900 οικογένειες. Στις 12 Αυγούστου 1923, έγιναν τα εγκαίνια της νέας πόλης που ονομάστηκε Νέα Ορεστιάς και αργότερα Νέα Ορεστιάδα για να θυμίζει την παλιά Ορεστιάδα, το Καραγάτς. Ο αγιασμός των εγκαινίων της νέας πόλης έγινε τον Αύγουστο του 1923 από τον Μητροπολίτη Αδριανουπόλεως (και για λίγο Ορεστιάδας) Πολύκαρπο με την παρουσία του Γενικού Διοικητή της Θράκης Σπύρου Δάσιου. Ο Δήμος Νέας Ορεστιάδας, επέλεξε ως οικόσημο της πόλης την Ιφιγένεια, επειδή κι η Ορεστιάδα-Καραγάτς, ως μια άλλη Ιφιγένεια, θυσιάστηκε, αφού παραχωρήθηκε στην Τουρκία, ως αντάλλαγμα στις αξιώσεις της για πολεμική αποζημίωση από την Ελλάδα, και λόγω της αδυναμίας της Ελλάδας να ανταποκριθεί σ'αυτές.

Ο Σπύρος Δάσιος οργάνωσε το σχέδιο δράσης για την ίδρυση της πόλης, εξασφαλίζοντας χρήματα και υλικά οικοδομών για την ανέγερση σπιτιών για όλους, κυρίως όμως, για τους άπορους. Η παρουσία του στο χτίσιμο της Νέας Ορεστιάδας ήταν σταθερή, για να λύνει προβλήματα, συχνά μάλιστα και για να βοηθά τους κατοίκους με τα ίδια του τα χέρια. Από ευγνωμοσύνη για την προσφορά του στην πόλη, οι κάτοικοι της Νέας Ορεστιάδας τον ανακήρυξαν επίτιμο δημότη και έδωσαν το όνομά του στην κεντρική πλατεία της πόλη, η οποία μέχρι και σήμερα ονομάζεται πλατεία Δασίου.

Η Κυβέρνηση, για το χτίσιμο της πόλης και την αντιμετώπιση των πρώτων προβλημάτων των προσφύγων ίδρυσε αρχικά το Ταμείο Στέγασης της Νέας Ορεστιάδας και το Γραφείο του Νομογεωπόνου, το φθινόπωρο του 1923, με προϊστάμενο το Σεραφείμ Σεραφειμίδη, στο οποίο ανέθεσε την προσωρινή διανομή των χωραφιών και των γεωργικών εργαλείων. Η διανομή αυτή γινόταν ανάλογα με τον αριθμό των παιδιών της κάθε οικογένειας. Αργότερα οργανώθηκε το γραφείο Εποικισμού Νέας Ορεστιάδας, του οποίου Διευθυντής ήταν και πάλι ο Σεραφείμ Σεραφειμίδης, και ανέλαβε όλες τις υπηρεσίες στέγασης και αποκατάστασης των προσφύγων. Ο Σεραφείμ Σεραφειμίδης, καθώς ήταν πρόσφυγας κι αυτός από τον Πόντο, γνώριζε την πίκρα της προσφυγιάς και γι' αυτό το λόγο εργάστηκε με ζήλο για την αποκατάσταση των προσφύγων.

Μέσα σε ένα χρόνο κατασκευάστηκε ο πρώτος πυρήνας της Νέας Ορεστιάδας με λίγα σπίτια και χαρακτηριστικό γνώρισμα τις πολλές λάσπες. Λάσπες, που έκαναν μαρτυρικές τις μετακινήσεις και αφάνταστη την ταλαιπωρία. Ενδεικτικό της πολλής λάσπης είναι το ακόλουθο περιστατικό: Το 1925 αγοράστηκε το πρώτο ταξί στην Νέα Ορεστιάδα και το Νοέμβριο του ίδιου χρόνου βούλιαξε στις λάσπες του κεντρικού δρόμου. Τρία ζευγάρια βόδια προσπάθησαν να το τραβήξουν απ' τις λάσπες αλλά δεν τα κατάφεραν κι έμεινε το ταξί εκεί όλο το χειμώνα.

Όλα τα σπίτια χτίζονταν με ωμοπλίνθους (κερπίτσια) και, φυσικά, με λάσπη. Στο χτίσιμο εργάζονταν όλη η οικογένεια, αφού οι τεχνίτες οικοδόμοι ήταν ελάχιστοι, ενώ μεγάλο πρόβλημα αντιμετώπιζαν με το νερό, καθώς η μοναδική αντλία (τουλούμπα) της περιοχής βρίσκονταν στον κάμπο.Η ζωή των ανθρώπων ήταν πολύ δύσκολη. Μεγάλος αριθμός πέθανε απο τις κακουχίες , τις αρρώστιες και τα φίδια

Για εννιά χρόνια η έκταση της πόλης έμεινε η ίδια. Το 1932, όμως, έγινε η πρώτη φυσική επέκταση στα βόρεια από τους κατοίκους των οικισμών του κάμπου Οινόης και Κλεισσούς και στα νότιά της από τους κατοίκους του χωριού Σαγήνη, που βρισκόταν επίσης στον κάμπο, ανθρώπων που κατάγονταν από το Μεγάλο Ζαλούφι, το Λεοντάρι και το Κρασοχώρι της Ανατολικής Θράκης. Αιτία της μετακίνησής τους ήταν οι μεγάλες πλημμύρες του ποταμού Έβρου εκείνη τη χρονιά. Για τον ίδιο λόγο το 1956 όσοι κάτοικοι των παραπάνω οικισμών δεν είχαν μετακινηθεί στη Νέα Ορεστιάδα ως τότε, αναγκάστηκαν να το κάνουν αυτή τη φορά, καθώς κατάλαβαν πως δεν κινδύνευαν μόνο οι περιουσίες τους αλλά και η ίδια η ζωή τους.

Γκράφιτι με θέμα την προσφυγιά των Ελλήνων και την αποχώρηση από την Ανατολική Θράκη.

Η νέα πόλη αποφασίστηκε να ονομασθεί "Νέα Ορεστιάς". Αργότερα το δημοτικό συμβούλιο Ορεστιάδας, αποφάσισε η σφραγίδα του Δήμου να έχει ως έμβλημα την Ιφιγένεια, συμβολίζοντας τη θυσία της παλιάς Ορεστιάδας για το συμφέρον της πατρίδας.

Σύμφωνα με την παράδοση, όταν ο Ορέστης σκότωσε τη μητέρα του, την Κλυταιμνήστρα, κυνηγημένος από τις Ερινύες, πήγε στο Μαντείο το οποίο τον συμβούλεψε να λουστεί στη συμβολή τριών ποταμών. Ο Ορέστης λούστηκε στη συμβολή των ποταμών, Άρδα, Έβρου και Τόνζου και απαλλάχθηκε από τις Ερινύες. Σε ανάμνηση της θεραπείας του ίδρυσε την Ορεστιάδα, την μετέπειτα Ουσκουδάμα, που ήταν η πρωτεύουσα της θρακικής φυλής των Οδρυσών. Το 127 π.Χ. ονομάσθηκε Αδριανούπολη προς τιμή του Ρωμαίου αυτοκράτορα Αδριανού.

Το 1361, η Αδριανούπολη καταλήφθηκε από τους Οθωμανούς. Το 1920 μετά τον Α' παγκόσμιο πόλεμο η Αδριανούπολη δόθηκε στους Έλληνες όμως η απελευθέρωσή της κράτησε μόνο 2 χρόνια. Μετά τη Μικρασιατική καταστροφή και τη συνθήκη της Λωζάννης οι Έλληνες εγκατέλειψαν οριστικά την Αδριανούπολη.

Από τη N. Ορεστιάδα διέρχονταν το διάσημο τρένο Orient Express.

Ο Σιδηροδρομικός Σταθμός.

Η Ορεστιάδα είναι μια σύγχρονη ελληνική πόλη. Αποτελεί σημαντικό αγροτικό και εμπορικό κέντρο της βορειοανατολικής Ελλάδας, με σιδηροδρομική και οδική σύνδεση. Στην Ορεστιάδα λειτουργεί η Σχολή Επιστημών Γεωπονίας και Δασολογίας του Δημοκριτείου Πανεπιστημίου Θράκης με δύο τμήματα, το Τμήμα Αγροτικής Ανάπτυξης και το Τμήμα Δασολογίας και Διαχείρισης Περιβάλλοντος και Φυσικών Πόρων. Η Σχολή πέραν της ακαδημαϊκής της διάστασης και δράσης, μετέχει ενεργά και συμβάλει ουσιαστικά στα πολιτιστικά και πολιτισμικά δρώμενα του Δήμου Ορεστιάδας με κορυφαίο γεγονός την καθιέρωση ως θεσμού του πανελληνίου συνεδρίου με τίτλο "Πανελλήνιο Συνέδριο Ιστορίας και Πολιτισμού της Ορεστιάδας" και το οποίο διοργανώνεται κάθε δύο (2) έτη.

Κάθε καλοκαίρι πραγματοποιείται το μουσικό φεστιβάλ του Άρδα με τη συμμετοχή γνωστών Ελλήνων και ξένων τραγουδιστών και μουσικών. Τα τελευταία χρόνια κάθε Δεκέμβρη πραγματοποιούνται Χριστουγεννιάτικες εκδηλώσεις στην πλατεία και στο κέντρο της πόλης με το όνομα "Αγγέλων Φως¨.

Επίσης την Τσικνοπέμπτη πραγματοποιείται παρέλαση καρναβαλιστών στην πόλη με το όνομα ¨Τσικνομπουρμπούλης".

Καλοκαιρινό Φεστιβάλ του Άρδα.

Ο Αθλητικός Όμιλος Ορεστιάδος είναι ελληνικό πετοσφαιρικό σωματείο το οποίο ιδρύθηκε στις 20 Σεπτεμβρίου 1970. Το τμήμα πετοσφαίρισης του Α.Ο. Ορεστιάδος αγωνίστηκε για πρώτη φορά το 1971. Το 1984 με τον Ηλία Ιεροκλή στο τιμόνι της ομάδας εξασφάλισε τη συμμετοχή της για πρώτη φορά στην Α΄ Εθνική Κατηγορία. Από το 1989 και μετά αποτέλεσε μία από τις ισχυρότερες ομάδες όχι μόνο του Πρωταθλήματος Ελλάδας αλλά και των ευρωπαϊκών διοργανώσεων.

Τρεις φορές κατέκτησε τη 2η θέση στο Πρωτάθλημα Ελλάδας και άλλες 4 φορές συμμετείχε στην τελική φάση ευρωπαϊκών διοργανώσεων με κορυφαία στιγμή τη 2η θέση στο Κύπελλο Ευρωπαϊκής Συνομοσπονδίας την αγωνιστική περίοδο 1994-1995 όπου απέκλεισε τη μεγάλη τότε Volley Gonzaga Milano του Σίλβιο Μπερλουσκόνι με 3-2 set και αγωνίστηκε στον τελικό με την Pallavolo Parma από την οποία έχασε με 3-0 set.

Την αγωνιστική περίοδο 2006-2007 ο Α.Ο. Ορεστιάδος υποβιβάστηκε από την Α1 Εθνική Κατηγορία μετά από αγώνες play out. Την αγωνιστική περίοδο 2007-2008 ο Α.Ο. Ορεστιάδος έχασε την άνοδο στo Πρωτάθλημα Ελλάδας στα μπαράζ για μία νίκη απέναντι στον A.O. Φοίνικα Σύρου. Tην αγωνιστική περίοδο 2009-2010 η ομάδα έπεσε στη Β΄ Eθνική Kατηγορία και από εκεί ξεκίνησε και η μετέπειτα άνοδος καθώς την αγωνιστική περίοδο 2010-2011 ανεβαίνει και πάλι στην Α2 Εθνική Κατηγορία αήττητη και μπαίνει στο παιχνίδι της ανόδου που χάθηκε για λίγο την αγωνιστική περίοδο 2011-2012.

Την αγωνιστική περίοδο 2012-2013 συμμετείχε στα play off ανόδου, αλλά μένοντας τρίτη έχασε την άνοδο στη Volley League. Την αγωνιστική περίοδο 2013-2014 η ομάδα της Ορεστιάδας κατάφερε να πετύχει αυτό που χρόνια επιζητούσε και στα μπαράζ ανόδου της Α2 Εθνικής Κατηγορίας με αντιπάλους τις Μ.Ε.Ν. Τούμπας, Α.Ο.Ν. Αργυρούπολης και Κολλέγιο Αθηνών κατάφερε να πάρει την άνοδο και επέστρεψε ξανά στη Volley League μετά από 7 χρόνια.

Ο Μουσικός Γυμναστικός Σύλλογος Ορέστης Ορεστιάδας είναι αθλητικός σύλλογος με έδρα την πόλη της Ορεστιάδας του Νομού Έβρου. Ιδρύθηκε το 1927, διαθέτει ποδοσφαιρικό τμήμα και είναι από τα πιο ιστορικά σωματεία της Ε.Π.Σ. Έβρου. Στην αρχή της ύπαρξής του διέθετε και μουσικό τμήμα.

Τα χρώματά του είναι γαλάζιο και λευκό, και έχει ως έδρα το Δημοτικό Στάδιο Ορεστιάδας. Από το 2009 αγωνίζεται στην Α΄ κατηγορία της Ε.Π.Σ. Έβρου.

Ιστορικό και Λαογραφικό Μουσείο Νέας Ορεστιάδας.

Ιστορικό και Λαογραφικό Μουσείο Νέας Ορεστιάδας.

Φιλεκπαιδευτικός Σύλλογος Αδριανουπόλεως[22]

Κέντρο Πολιτισμού και Κοινωνικής Διακονίας Ορεστιάδας

Το Ιστορικό και Λαογραφικό Μουσείο Νέας Ορεστιάδας και Περιφέρειας φιλοξενεί εκθέματα της προσφυγικής ιστορίας των κατοίκων της πόλης, τον διωγμό και την εγκατάσταση στη νέα πόλη.

Η Ορεστιάδα έχει σχετικά ήπιους χειμώνες και καυτά καλοκαίρια. Η βροχή πέφτει κυρίως κατά τη διάρκεια του χειμώνα.

Νικηφόρος Βρυέννιος ο Νεότερος, Βυζαντινός διπλωμάτης, ρήτορας και στρατιώτης

Αμπατζόγλου Θεολόγος, Ιερολοχίτης Αξιωματικός (Μέση Ανατολή, Αίγυπτο - Κάϊρο - Πρόεδρος Ριμινιτών & Ιερολοχιτών Ορεστιάδας (γεν.1921 Καραγάτσι Αδριανούπολης).

Κωνσταντίνος Καραθεοδωρή (Νέα Βύσσα), μαθηματικός, διδάσκων πανεπιστημίου

Θανάσης Παπαθανασίου, συγγραφέας

Φωτεινή Τσακίρη, ηθοποιός

Ρένος Χαραλαμπίδης (Σπήλαιο Έβρου), ηθοποιός

Γιάννης Στάνκογλου (Θούριο Έβρου), ηθοποιός

Νίκος Σαμαράς, πρώην διεθνής πετοσφαιριστής

Αντώνης Τσακιρόπουλος, πρώην διεθνής πετοσφαιριστής

Δημήτρης Τζούριτς, διεθνής πετοσφαιριστής

Δημήτρης Γκαράς, διεθνής πετοσφαιριστής

Θεόδωρος Μποζίδης, πρώην διεθνής πετοσφαιριστής

Γιώργος Παπάζογλου, πρώην διεθνής πετοσφαιριστής

Πέτρος Πολυχρονίδης (Νέα Βύσσα Έβρου), παρουσιαστής, δημοσιογράφος

Στέλιος Βενετίδης, πρώην διεθνής ποδοσφαιριστής, πρωταθλητής Ευρώπης το 2004 με την εθνική Ελλάδος

Γιώργος Μπατατούδης, πρώην πρόεδρος ΑΕΛ και ΠΑΟΚ

Νίκος Αλαβάντας (Κριός Έβρου), παλαίμαχος διεθνής ποδοσφαιριστής

Μαρία Χατζηνικολάου, πετοσφαιρίστρια

Σπύρος Χατζηαγγελάκης, ηθοποιός

Κώστας Μακέδος, ηθοποιός

# data[].attributes.attachment_link.title
Ορεστιάδα - Βικιπαίδεια

# data[].attributes.attachment_link.description
Η Ορεστιάδα, γνωστή και ως Νέα Ορεστιάδα ή Νέα Ορεστιάς, είναι πόλη η οποία βρίσκεται στο βορειοανατολικό τμήμα του νομού Έβρου στη Θράκη και αποτελεί έδρα του ομώνυμου δήμου. Αποτελεί το βορειότερο αστικό κέντρο της Ελλάδας. Απέχει 905 χλμ. ΒΑ. από την Αθήνα, 406 χλμ. Α.-ΒΑ. από τη Θεσσαλονίκη και 109 χλμ.

# data[].attributes.headline
Σαμοθράκη: Το μοναδικό νησί του νομού

# data[].attributes.subject
Σαμοθράκη: Το μοναδικό νησί του νομού

# data[].attributes.body
Η Σαμοθράκη είναι το μοναδικό νησί του νομού Έβρου και ξεχωρίζει για τη σπάνια φυσική της ομορφιά. Τα καταπράσινα βουνά, οι καταρράκτες, οι πηγές και οι όμορφες παραλίες δημιουργούν ένα μαγευτικό τοπίο που εντυπωσιάζει κάθε επισκέπτη. Το όρος Σάος, που δεσπόζει στο νησί, είναι το ψηλότερο βουνό του Αιγαίου.

Εκτός από τη φυσική της ομορφιά, η Σαμοθράκη έχει και μεγάλη ιστορική αξία. Στην αρχαιότητα ήταν γνωστή για το Ιερό των Μεγάλων Θεών, όπου κατέφθαναν άνθρωποι από πολλά μέρη για να συμμετάσχουν στα μυστήρια. Σήμερα το νησί προσελκύει χιλιάδες επισκέπτες που θέλουν να γνωρίσουν την ιστορία, τις παραδόσεις και τα μοναδικά τοπία του. Η Σαμοθράκη είναι ένας ξεχωριστός τόπος που κάνει περήφανο τον νομό Έβρου.

# data[].attributes.headline
Ο ποταμός Έβρος 

# data[].attributes.subject
Ο ποταμός Έβρος 

# data[].attributes.body
Ο ποταμός Έβρος αποτελεί το σήμα κατατεθέν της Θράκης. Ξεκινάει από τη Ρίλα, ένα βουνό της Βουλγαρίας, και μετά από 515 περίπου χιλιόμετρα καταλήγει στον κόλπο της Αίνου, στο Θρακικό Πέλαγος, σχηματίζοντας ένα εντυπωσιακό Δέλτα. Οι Βούλγαροι τον ονομάζουν Μαρίτσα. Ο Έβρος κυλάει σε μεγάλο μήκος του πάνω στα σύνορα της Ελλάδας με τη Βουλγαρία (15 χιλιόμετρα) και της Ελλάδας με την Τουρκία (203 χιλιόμετρα). Είναι ο δεύτερος σε μέγεθος ποταμός της Ανατολικής Ευρώπης και ο μεγαλύτερος ποταμός της Βαλκανικής χερσονήσου. Στο διάβα του υποδέχεται τα νερά πολλών μικρότερων παραποτάμων, όπως του Τούνζα από βόρεια κοντά στην Ανδριανούπολη και του Άρδα από δυτικά, και στην περιοχή του Διδυμότειχου τα νερά του Ερυθροποτάμου από δυτικά και του Εργίνη από ανατολικά.

# data[].attributes.headline
Το Δέλτα του Έβρου

# data[].attributes.subject
Το Δέλτα του Έβρου

# data[].attributes.body
Το Δέλτα του Έβρου βρίσκεται στη βορειοανατολική Ελλάδα, κοντά στα σύνορα με την Τουρκία. Δημιουργείται εκεί όπου ο ποταμός Έβρος εκβάλλει στη θάλασσα. Είναι ένας από τους σημαντικότερους υγροτόπους της Ελλάδας και αποτελεί προστατευόμενη περιοχή με μεγάλη οικολογική αξία.

Στο Δέλτα ζουν πολλά είδη ζώων και φυτών. Εκεί βρίσκουν καταφύγιο εκατοντάδες είδη πουλιών, όπως πελεκάνοι, ερωδιοί και φλαμίνγκο. Η περιοχή είναι πολύ σημαντική για τη μετανάστευση των πουλιών και προσελκύει πολλούς επισκέπτες που αγαπούν τη φύση. Το Δέλτα του Έβρου αποτελεί έναν πραγματικό θησαυρό για το φυσικό περιβάλλον της χώρας μας.

# data[].attributes.headline
Το Δάσος της Δαδιάς και το Απολιθωμένο Δάσος Λευκίμης

# data[].attributes.subject
Το Δάσος της Δαδιάς και το Απολιθωμένο Δάσος Λευκίμης

# data[].attributes.body
"Δάσος Δαδιάς"

Το Δάσος της Δαδιάς βρίσκεται στον Έβρο, κοντά στο χωριό Δαδιά. Είναι μέρος του Εθνικού Πάρκου Δαδιάς - Λευκίμης - Σουφλίου, μια περιοχή που ξεχωρίζει για τη φυσική ομορφιά και τη μοναδική βιοποικιλότητά της. Το δάσος αυτό αποτελείται κυρίως από πλατύφυλλα δέντρα, όπως δρυς και καστανιές, που δημιουργούν έναν πυκνό και ζωντανό βιότοπο. Αυτό το φυσικό περιβάλλον φιλοξενεί πολλά είδη ζώων, αλλά πιο πολύ ξεχωρίζει για τα αρπακτικά πουλιά που ζουν εκεί. Ειδικά τα σπάνια είδη, όπως ο Μαυροπελαργός, ο Αετός , ο Γυπαετός και ο Μαυρόγυπας, κάνουν το Δάσος της Δαδιάς μοναδικό σε όλη την Ευρώπη. Το δάσος προστατεύεται αυστηρά, καθώς αποτελεί Ειδική Ζώνη Διατήρησης στο πλαίσιο του δικτύου Natura 2000. Η προστασία αυτή είναι πολύ σημαντική καθώς διασφαλίζει τη διατήρηση του φυσικού περιβάλλοντος και της πλούσιας πανίδας, που είναι σπάνια και πολύτιμη. Παράλληλα, το δάσος προσελκύει επιστήμονες, κπαιδευτικούς και επισκέπτες που ενδιαφέρονται για την οικολογική αξία και την ομορφιά του.

Το Δάσος της Δαδιάς δεν είναι μόνο ένας φυσικός θησαυρός, αλλά και μια πηγή ζωής για την περιοχή. Συμβάλλει στην προστασία του περιβάλλοντος και δίνει την ευκαιρία για ήπια τουριστική ανάπτυξη, που σέβεται τη φύση και ενισχύει την τοπική κοινωνία και αυτό αποτελεί μια ζωντανή απόδειξη της σημασίας της φύσης στη ζωή μας και μας θυμίζει την ανάγκη να τη φροντίζουμε και να την προστατεύουμε.

"Απολιθωμένο δάσος Λευκίμης"

Περίπου 1 χιλιόμετρο πριν από το χωριό, βρίσκεται το «Απολιθωμένο Δάσος» της περιοχής, που έχει αναδειχθεί τα τελευταία χρόνια με πρωτοβουλία ενός επιχειρηματία (κ.Ζαχαρία Μπουμπόπουλου). Το δάσος αυτό είναι ηλικίας 40 εκ. ετών, σπάνιας ομορφιάς και το μοναδικό στην Ευρώπη, που τα

απολιθώματα του βρίσκονται διάσπαρτα μέσα σε ένα καταπράσινο πυκνό δάσος. Για τον λόγο αυτό προστατεύεται αυστηρά στο πλαίσιο του δικτύου Natura 2000.

Στο πευκόφυτο δάσος έχουν βρεθεί και αναδειχθεί πολλοί απολιθωμένοι κορμοί δέντρων. Η απολίθωση που παρατηρείται στο δάσος θεωρείται τέλεια, καθώς διατηρούνται σε εξαιρετικά καλή

κατάσταση και είναι ευδιάκριτα όλα τα χαρακτηριστικά των κορμών των δέντρων. Εκτός από τους

κορμούς όμως, υπάρχουν εντυπωσιακά απολιθώματα φυτών άλλα και ψαριών, που επιβεβαιώνουν την ύπαρξη της θάλασσας στην περιοχή, διατηρώντας απολιθώματα από καρχαρίες, φοίνικες και άλλα προϊστορικά φυτά.

# data[].attributes.headline
Ο ποταμός Άρδας 

# data[].attributes.subject
Ο ποταμός Άρδας 

# data[].attributes.body
Ο Άρδας είναι ένας από τους σημαντικότερους ποταμούς της Θράκης και αποτελεί παραπόταμο του Έβρου. Πηγάζει από τη Βουλγαρία και διασχίζει όμορφες περιοχές με πλούσια βλάστηση πριν συναντήσει τον ποταμό Έβρο. Τα νερά του συμβάλλουν στην άρδευση των καλλιεργειών και στηρίζουν την τοπική οικονομία.

Ο ποταμός Άρδας είναι γνωστός για το φυσικό του περιβάλλον και την πλούσια πανίδα του. Στις όχθες του ζουν πολλά είδη πουλιών και άλλων ζώων, ενώ η περιοχή αποτελεί αγαπημένο προορισμό για όσους αγαπούν τη φύση. Ο Άρδας είναι ένα σημαντικό φυσικό αγαθό που προσφέρει ζωή, ομορφιά και ανάπτυξη στην περιοχή του Έβρου.

# data[].attributes.headline
Παραδοσιακές συνταγές 

# data[].attributes.subject
Παραδοσιακές συνταγές 

# data[].attributes.body
Μελινούδια: Περιέχει αυγό και τυρί

Μικίκια: Είναι σαν λουκουμάδες

Λαγκίτες

Μπασλαματζιά: Ζυμάρι χωρίς μαγιά

Μπλιγούρι: Περιέχει στάρι κοφτό, ντομάτα, κρεμμύδι, κόκκινο πιπέρι

Τραχανάς: Είναι μια βελουτέ σούπα. Τον τρώμε και με κοτόπουλο ή μανιτάρια αλλά τρώγεται και σκέτος.

Ξυνοκασιά: Περιέχει κρεμμύδι, κόκκινο πιπέρι, νερό, ρύζι, λάδι, αυγό και ξύδι

Αυγοματάκια: Αυγά σε νερό, λάδι στιγαρισμένο με κόκκινο πιπέρι και τυρί

Γκαϊγκανάς: αυγά, κρεμμύδι, πιπεριά, κρεμμυδάκια πράσινα και ντομάτα

Καυρωνάς: Φτιάχνεται ή από χοιρινό ή από μοσχάρι.

Αργιάνι: Βάζουμε γιαούρτι σε ένα βάζο και το χτυπάμε και μετά το πίνουμε.

# data[].attributes.headline
Παραδοσιακοί χοροί

# data[].attributes.subject
Παραδοσιακοί χοροί

# data[].attributes.body
Οι παραδοσιακοί χοροί του Έβρου ανήκουν στη μεγάλη οικογένεια των θρακιώτικων χορών και χαρακτηρίζονται από ζωηρό ρυθμό, κυκλική διάταξη και έντονη συμμετοχή της κοινότητας. Συχνά χορεύονται σε ανοιχτό κύκλο, με τον πρώτο χορευτή να καθοδηγεί τα βήματα και το ύφος του χορού.

Γνωστοί χοροί του Έβρου:

Ζωναράδικος

Κουσευτός

Γίκνας

Γαϊτάνι

Μαντηλάτος

Καρσιλαμάς ή αντικρυστός

Και διάφορες μορφές της Μπαϊντούσκας

Κουτσός

# data[].attributes.headline
Παραδοσιακή μουσική του νομού Έβρου 

# data[].attributes.subject
Παραδοσιακή μουσική του νομού Έβρου 

# data[].attributes.body
Η παραδοσιακή μουσική του Έβρου είναι ένας πολύτιμος θησαυρός που γεννήθηκε από τους απλούς ανθρώπους του τόπου μας πριν από πολλά χρόνια. Τα παλαιότερα χρόνια, οι Εβρίτες τραγουδούσαν καθημερινά: στα χωράφια για να ξεχνούν την κούραση, αλλά και στους γάμους και τα πανηγύρια για να διασκεδάσουν.

Η μουσική του Έβρου είναι γεμάτη ενέργεια και ξεχωρίζει για τον ξεσηκωτικό της ήχο. Τα πιο χαρακτηριστικά όργανα της περιοχής μας είναι η γκάιντα, το ξύλινο καβάλι, η θρακιώτικη λύρα και το νταούλι που δίνει τον δυνατό ρυθμό.

Οι ρυθμοί αυτοί παρασύρουν τους ανθρώπους να χορέψουν όλοι μαζί σε μεγάλους κύκλους. Οι πιο γνωστοί χοροί μας είναι ο Ζωναράδικος, όπου οι χορευτές πιάνονται από τις ζώνες, και ο χαρούμενος Μαντιλάτος. Το πιο διάσημο τραγούδι του νομού μας είναι τα «Λιανοχορταρούδια».

Συμπερασματικά, η μουσική του Έβρου μάς συνδέει με τις ρίζες μας. Έχουμε χρέος να την ακούμε και να την κρατάμε ζωντανή, γιατί είναι η ταυτότητα του τόπου μας.

# data[].attributes.headline
Τα αξιοθέατα της Σαμοθράκης

# data[].attributes.subject
Τα αξιοθέατα της Σαμοθράκης

# data[].attributes.body
Η Σαμοθράκη συνδυάζει αρχαιολογικούς θησαυρούς, ορεινά τοπία, καταρράκτες και παραδοσιακούς οικισμούς. Αυτά είναι τα αξιοθέατα που αξίζει να δεις:

1. Ιερό των Μεγάλων Θεών

Το σημαντικότερο αρχαιολογικό μνημείο του νησιού. Εδώ τελούνταν τα περίφημα Καβείρια Μυστήρια και βρέθηκε η Νίκη της Σαμοθράκης. Θα δεις ερείπια ναών, στοών και τελετουργικών κτιρίων μέσα σε ένα καταπράσινο φυσικό περιβάλλον.

2. Αρχαιολογικό Μουσείο Σαμοθράκης

Βρίσκεται δίπλα στον αρχαιολογικό χώρο και φιλοξενεί ευρήματα από το Ιερό των Μεγάλων Θεών, καθώς και αντίγραφο της περίφημης Νίκης της Σαμοθράκης.

3. Χώρα Σαμοθράκης

Η πρωτεύουσα του νησιού είναι χτισμένη αμφιθεατρικά στις πλαγιές του βουνού. Ξεχωρίζει για τα πέτρινα σπίτια, τα στενά σοκάκια και τη μεσαιωνική ατμόσφαιρα.

Κάστρο της Χώρας

Στην κορυφή του οικισμού βρίσκονται τα ερείπια του Κάστρο Γκατιλούζι, από όπου η θέα προς το Αιγαίο είναι εντυπωσιακή.

4. Οι Βάθρες και οι Καταρράκτες

Οι φυσικές πισίνες («βάθρες») είναι ίσως το πιο χαρακτηριστικό αξιοθέατο του νησιού.

Τα πιο γνωστά σημεία είναι:

Φαράγγι του Φονιά

Γριά Βάθρα

Θέρμα

Πολλές βάθρες απαιτούν πεζοπορία, αλλά η διαδρομή μέσα στα πλατάνια και τα τρεχούμενα νερά είναι μοναδική.

5. Όρος Σάος (Φεγγάρι)

Η ψηλότερη κορυφή των ελληνικών νησιών (1.611 μ.). Η ανάβαση είναι απαιτητική αλλά προσφέρει πανοραμική θέα στο βόρειο Αιγαίο και, σε καθαρές ημέρες, μέχρι τη Θράκη και τη Λήμνο.

6. Θερμές Πηγές Σαμοθράκης

Οι φυσικές ιαματικές πηγές του χωριού Θέρμα είναι γνωστές από την αρχαιότητα. Το νερό είναι πλούσιο σε μεταλλικά στοιχεία και πολλοί επισκέπτες τις επιλέγουν για χαλάρωση μετά από πεζοπορία.

7. Παλαιόπολη

Η αρχαία πόλη της Σαμοθράκης. Στην περιοχή βρίσκονται αρχαιολογικά κατάλοιπα και το σημαντικότερο αρχαίο λιμάνι του νησιού.

8. Παραλία Παχιά Άμμος

Η μεγαλύτερη αμμώδης παραλία του νησιού, με θέα το βουνό Σάος να καταλήγει σχεδόν μέσα στη θάλασσα.

9. Παραλία Κήποι

Μια ιδιαίτερη παραλία με μαύρα ηφαιστειακά βότσαλα και βαθιά νερά. Ξεχωρίζει για το άγριο τοπίο της.

10. Ακρωτήριο Φονιάς

Σημείο με άγρια βραχώδη ακτογραμμή και εντυπωσιακή θέα στο Θρακικό Πέλαγος.